# Taller Sarandaca

El Taller Sarandaca un taller d'escultura i imatgeria festiva creat i dirigit per Ramon Aumedes i Farré el 1973, situat des del 2006 a la Fàbrica de les Arts Roca Umbert de Granollers, al Vallès Oriental.
Ramon Aumedes i Farré, nascut el 1950 a Guissona va crear el seu taller el 1973. Del 1986 a 2006 el taller era instal·lat a Can Comas. És un artista polifacètic que es dedica a l'escultura, la pintura i el dibuix. És conegut per la construcció i restauració de gegants i bèsties, així com realitzar còpies fidedignes alleugerint el pes o millorant l'estructura dels originals. El principal material amb el que treballa sol ser la fibra de vidre. La seva primera parella de gegants fou la seva pròpia, els Gegants del Taller Sarandaca. Al taller hi treballen també el seu dos fills, el músic i actor Pol Aumedes, la dissenyadora de moda i vestuari Mar Aumedes així com Francina Morell que confecciona el vestuari.
Ha realitzat obres als Països Catalans, entre d'altres per a Argentona, Caldes de Montbui, Castellbisbal, Granollers, Pallejà, Matadepera, Prat de Llobregat, la Bisbal d'Empordà, l'Espluga de Francolí, Llinars del Vallès, Molins de Rei, Montmeló, Montornès del Vallès, Ontinyent, Vilanova del Vallès, Sant Andreu de la Barca, entre altres poblacions i també a Bèlgica i a Steenvoorde (Flandes francès). El 2010 va realitzar les estelles de Nadal de Barcelona, segons un disseny de Ramon Bigas. El 2011 va ser elegit per participar en l'estand d'Espanya a la «Quadriennal d'escenografia i arquitectura teatral» a Praga.

## Obres destacades

* Jacobus de Steenvoorde
* Gegant de Pierre Paulus (1881-1959), Châtelet (Bèlgica), pintor del «Gall valent» (coq hardi), bandera de Valònia
* El Pollo del Prat de Llobregat (1991)
* Els Gegants Nous de Molins de Rei (1988)

## Referències

* ↑ Carmona, César. «L'adeu al taller Sarandaca a Can Comas». Festes.org, 25-01-2006. [Consulta: maig 2016].
* ↑ «El taller Sarandaca restaura els capgrossos de la Garriga» (vídeo). VOTV, 17-04-2015.
* ↑ «Taller Sarandaca». Roca Umbert Fàbrica de les Arts. Arxivat de l'original el 2015-03-12. [Consulta: maig 2016].
* ↑ «Imatgeria: Gegants, capgrossos». Colla Gegantera La Patufa Llinars -. Arxivat de l'original el 2020-10-01. [Consulta: maig 2016].
* ↑ «El Taller Sarandaca». Gegants i Cabets d'Ontinyent, 14-07-2015.
* 1 2 «Realisation du Geant - Juillet-octobre 2012)» (en francès). Géant Pierre Paulus. Arxivat de l'original el 2016-07-01. [Consulta: maig 2016].
* 1 2 «Steenvoorde's dancing giants» (en anglès). Arxivat de l'original el 2016-07-02. [Consulta: maig 2016].
* ↑ «El taller Sarandaca, de Granollers, elabora les estrelles de Nadal de Barcelona. Formen part de la il·luminació especial de les festes a la capital catalana» (pdf). El 9 Nou, 19-12-2010.
* ↑ «El Taller Sarandaca de Granollers participa a la Quadriennal de Praga d'escenografia i arquitectura teatral». Ara Vallès, 17-06-2011. Arxivat de l'original el 2011-08-29 [Consulta: 16 maig 2016].

## Enllaços externs

* Taller Sarandaca - Lloc web oficial
* Plantada, Esteve ««Sarandaca és més que un taller, i ho hem de fer veure a la gent» Entrevista a Pol Aumedes, que aquest cap de setmana presenta al Teatre de Ponent de Granollers l'obra 'Quan el fang pren la paraula'». Nació Granollers, 18-10-2012.
* Rodríguez, M. José «Artesans de la festa. Els escultors de figura festiva donen forma al ric imaginari col·lectiu amb la creació de gegants, bèsties i altres elements». El Punt de Festa, 16-10-2009. «Dolors Sans, Ramon Aumedes, David Ventura o Jordi Grau són els creadors d'imatgeria festiva més importants.»